Assassin's Creed (ვიდეო თამაში)
Assassin’s Creed (ქართ. მკვლელის მრწამსი) — Ubisoft-ის მიერ შექმნილი მოქმედებითი-სათავგადასავლო ჟანრის ვიდეო თამაში. იგი არის პირველი ნაწილი სერიიდან Assassin's Creed. თავდაპირველად, Microsoft-ში ჩატარებულ X ’05 გამოფენაზე თამაში წარდგებილი იყო სახელით Project Assassin. 2006 წელს თამაში ოფიციალურად დაანონსდა PlayStation 3-ისათვის, სახელით Assassin’s Creed. მოგვიანებით Ubisoft-მა გამოაცხადა თამაშის PC და Xbox 360 პლატფორმებზე გამოსვლის შესახებ. ვერსია ახალი თაობის კონსოლებისათვის გამოვიდა 2007 წლის ნოემბერში, ხოლო მობილური ტელეფონებისათვის 2008 წლის აპრილში. თამაში შექმნილია მათ მიერ, ვინც მუშაობდა თამაშზე Prince of Persia: The Sands of Time. თამაშისათვის მუსიკა დაწერა ჯასპერ კიდმა. მისი შემოქმედება ტრიალებს თამაშის ყველა თრეილერში. პერსონალურ კომპიუტერზე გამოსულია ამ თამაშის ორი ნაწილი. 2008 წლის 5 თებერვალს გამოვიდა Assassin's Creed: Altaïr's Chronicles Nintendo DS-სათვის. 2008 წლის 8 აპრილს გამოვიდა Assassin’s Creed-ის გაფართოებული ვერსია მობილური ტელეფონებისათვის - Assassin’s Creed Director’s Cut Edition.